2021年2月18號，政府畀多類處所重新開放，又容許食肆晚市堂食，但交換條件係要求處所嘅所有人客用「安心出行」或者填表留聯絡資料。呢項政策令應用程式下載量喺幾日時間就增長到超過二百萬。期間有網民分析googleplay下載數據，下載排名第一國家包括安提瓜巴布達、百慕達、巴哈馬、伯利茲、維德角、斐濟、密克羅尼西亞、畿內亞比紹、冰島、開曼群島、老撾、尼日爾、巴布亞新畿內亞、所羅門群島、特克斯與凱科斯群島同英屬處女羣島。